Изх.№25-00-169/23.12.2024г.

ОБС Вх. №234/23.12.2024 г.

 **ДО**

 **ОБЩИНСКИ СЪВЕТ**

 **ГР.РУДОЗЕМ**

**Д О К Л А Д Н А З А П И С К А**

от

**инж.Недко Фиданов Кулевски – кмет на община Рудозем**

 ОТНОСНО: Отстъпване право на строеж върху имот–частна общинска собственост с идентификатор 63207.501.162 по КККР на гр.Рудозем, за който е отреден УПИ V, кв.37 по плана на гр. Рудозем.

***УВАЖАЕМИ ГОСПОДИН ПРЕДСЕДАТЕЛ,***

***УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,***

 Поради засиления интерес и за задоволяване нуждите на населението от общината от терени за застрояване, съответните специалисти на Общинска администрация направиха финансово – икономически, градоустройствени и юридически проучвания на недвижимите имоти-частна общинска собственост на територията на община Рудозем.

 Направени са и пазарни проучвания на цените на сравними недвижими имоти, върху които вече е отстъпено право на строеж е изготвена оценка от лицензиран оценител .

 На основание чл.21, ал.1, т.8 от ЗМСМА, чл.8, ал.9, чл.37, ал.1 от ЗОС и чл.43, ал.1 от НПУРОИ на ОбС-Рудозем, предлагам на Вашето внимание следното

**П Р О Е К Т О - Р Е Ш Е Н И Е :**

1.Общински съвет - Рудозем актуализира Годишна програма за управление и разпореждане с имоти-общинска собственост в община Рудозем за 2024 г., както следва:

 В ТОЧКА ІІІ, БУКВА В „УПИ В КОИТО ОБЩИНАТА ИМА НАМЕРЕНИЕ ДА УЧРЕДИ ВЕЩНИ ПРАВА“ СЕ ДОБАВЯ:

 Петно „1“ – търговска сграда, магазини и кафе аперитив, в поземлен имот с идентификатор 63207.501.162 по КККР на гр. Рудозем, за който е отреден УПИ V, кв.37 по плана на гр. Рудозем, с РЗП 370 кв.м.

 Петно „2“ – търговска сграда, магазини и офиси, в поземлен имот с идентификатор 63207.501.162 по КККР на гр. Рудозем, за който е отреден УПИ V, кв.37 по плана на гр. Рудозем, с РЗП 280 кв.м.

 2. Общински съвет приема оценката на лицензирания оценител.

 3. Да се извърши разпореждане чрез публичен търг с тайно наддаване с недвижим имот – частна общинска собственост чрез учредяване право на строеж, както следва:

|  |  |  |  |
| --- | --- | --- | --- |
| N поРед | Местонахождениена имота | Площ/м 2/ | НалчалнаТр.цена/лв./ |
| 1. | Петно „1“ – търговска сграда, магазини и кафе аперитив, в поземлен имот с идентификатор 63207.501.162 по КККР на гр. Рудозем, за който е отреден УПИ V, кв.37 по плана на гр. Рудозем | РЗП 370 | 18 500  |
| 2. | Петно „2“ – търговска сграда, магазини и офиси, в поземлен имот с идентификатор 63207.501.162 по КККР на гр. Рудозем, за който е отреден УПИ V, кв.37 по плана на гр. Рудозем | РЗП 280 | 14 000 |

4. Възлага на Кмета на общината да проведе процедура за отстъпване право на строеж върху имота по т.2 чрез публичен търг с тайно наддаване по реда на Глава VІ от Наредбата за придобиване, управление и разпореждане с общинско имущество на Общински съвет – Рудозем в съответствие с условията по т.3., съгласно одобрения на 16.12.2024 г. инвестиционен проект.

